Amawulire
E Mubende basse gwebatebereza okubba pikipiki
Ivan Ssenabulya
August 27th, 2019
Bya Magembe Sabiiti
Abagoba ba bodaboda mu munisipaali ye Mubende baliko ssemaka gwebakubye amayinja n’emiggo nebamutta, nga bamutebereza okwenyigira mu bubbi bwa bodabooda.
Ettemu lino libadde ku kyalo Bulyana–Bulima mu gombolola ye Kitenga.
Omugenzi ye Tumusiime Obedi omutuuze ku kyalo kino, ngaba bodaboda okumutta bamujje mu nimiro ngalima nabaana be.
Amyuka ssentebe wekyalo Kalamuzi Andrew ategezezza ngomugenzi bwatabadde na buzibu bwona ku kyalo bwatyo nanenya aba bodaboda obutasooka kunonyerezawabula nebatwalira amateeka mu ngalo.
Poliisi e Mubende omulambo egujewo negutwalibwa mu ddwaliro okwekebejebwa ngokunonyereza bwekugenda maaso.
lug_Latn fur_Latn eus_Latn deu_Latn lug_Latn lug_Latn lug_Latn lug_Latn lug_Latn lug_Latn